Άνχελ Λόπεθ

Ο Μιγκέλ Άνχελ Λόπεθ Πέρεθ (ισπανικά: Miguel Ángel López Pérez, γενν. στις 5 Απριλίου 1983) είναι Ισπανός προπονητής ποδοσφαίρου, και ο τελευταίος σύλλογος τον οποίον προπόνησε ήταν ο Ατρόμητος.

Σταδιοδρομία ως ποδοσφαιριστής 
Αγωνίστηκε ως νεαρός στις Βικάλβαρο, Ρόμα και Σαν Φερνάντο ντε Ενάρες, πριν αποσυρθεί στην ηλικία των 18 για να ξεκινήσει τις σπουδές του στην προπονητική.

Σταδιοδρομία ως προπονητής 
Μετά την απόσυρσή του ως ποδοσφαιριστής ξεκίνησε να εργάζεται ως προπονητής φυσικής κατάστασης στην Κοσλάδα, έχοντας στη συνέχεια τον ίδιο ρόλο στις Ιντερναθιονάλ ντε Μαδρίδ, Σαν Φερνάντο και στη Β' ομάδα της Χετάφε.

Το 2007 συμπεριλήφθηκε στο προπονητικό επιτελείο του Μίκαελ Λάουντρουπ στην πρώτη ομάδα της Χετάφε, και πάλι ως προπονητής φυσικής κατάστασης.

Αακολούθησε τον Κοσμίν Κόντρα στις Χετάφε, Γκουάντζοου Ρ&Φ και Αλ Σαμπάμπ Αλ Αραμπί Κλαμπ Ντουμπάι, πάντα ως βοηθός του. Τον Ιούλιο του 2017 επέστρεψε στην Ισπανία για να εργαστεί ως βοηθός του Χαβιέρ Κασκέρο στη Ρεκρεατίβο δε Ουέλβα, αλλά ορίστηκε ως πρώτος προπονητής το Νοέμβριο, μετά την απόλυση του Κασκέρο.

Απολύθηκε από τη Ρεκρεατίβο στις 11 Φεβρουαρίου 2018 και στις 10 Οκτωβρίου ανέλαβε τον ρόλο του προπονητή της Εθνικής Ισημερινής Γουινέας. Στις 28 Σεπτεμβρίου 2019 παραιτήθηκε από τη θέση του.

Στις 27 Δεκεμβρίου 2019 προσλήφθηκε ως προπονητής της Ντελφίν από τον Ισημερινό. Απολύθηκε ύστερα από μόλις τρεις αγώνες πρωταθλήματος.

Τον Σεπτέμβριο του 2020 προσλήφθηκε ως προπονητής του Βόλου. Τον Απρίλη του 2021 τελείωσε η συνεργασία του με την ομάδα του Βόλου.

Στις 26 Μαΐου ανακοινώθηκε στη θέση του προπονητή με μονοετές συμβόλαιο από τον Ατρόμητο.

Παραπομπές

Εξωτερικοί σύνδεσμοι 
  (ισπανικά)
 
 Προπονητικό προφίλ στο Transfermarkt.com

Ισπανοί προπονητές ποδοσφαίρου
Προπονητές ποδοσφαίρου Ρεκρεατίβο δε Ουέλβα
Προπονητές Σεγούντα Ντιβισιόν Β
Προπονητές ποδοσφαίρου Εθνικής Ισημερινής Γουινέας
Ισπανοί προπονητές ποδοσφαίρου στο εξωτερικό
Προπονητές ποδοσφαίρου Βόλου Ν.Π.Σ.
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα
Προπονητές ποδοσφαίρου Ατρόμητου Αθηνών